Τσάρλς Ματούριν

Ο Τσάρλς Ρόμπερτ Ματούριν (25 Σεπτεμβρίου 1782 - 30 Οκτωβρίου 1824) ήταν Ιρλανδός κληρικός και συγγραφέας, με γνωστότερο έργο το μυθιστόρημα Μέλμοθ ο Περιπλανώμενος.

Βιογραφία
Απόγονος των Ουγενότων, ο Ματούριν γεννήθηκε το 1782 στο Δουβλίνο. Αποφοίτησε από το Trinity College το 1800 και τρία χρόνια αργότερα χειροτονήθηκε ιερέας της Αγγλικανικής εκκλησίας.Maturin, Charles Robert (1780 - 1824) - Encyclopedia.com Μετά από μια σύντομη μαθητεία ως βοηθός ιερέα στην ενορία του Λόκρεϊ του Γκόλγουεϊ, όπου ήλθε σε επαφή με τους χωρικούς, γεγονός που αποτέλεσε την έμπνευση του για μυθιστορήματα όπως τα The Wild Irish Boy του 1808 και The Milesian Chief του 1812.The Wild Irish Boy by Charles Robert MaturinLiterary Encyclopedia | The Milesian Chief Στην συνέχεια, εντάχθηκε στην εκκλησία του Αγίου Πέτρου στο Δουβλίνο, όπου παρέμεινε για το υπόλοιπο της ζωής του.

Ο χαμηλός μισθός του δεν ήταν αρκετός για να συντηρήσει την οικογένεια του, με αποτέλεσμα να συνεχίσει το συγγραφικό του έργο, στο οποίο βασίστηκε στην γοτθική μυθοπλασία. Έγραψε την πρώτη του νουβέλα με τίτλο The Fatal Revenge το 1807,Fatal Revenge, Works of Charles Robert Maturin, Vol. 1 | Βιβλία Public συνεχίζοντας με τα δύο προαναφερθέντα βιβλία. Το 1814, έστειλε στον Σερ Γουόλτερ Σκοτ το χειρόγραφο του πρώτου του δράματος, Bertram: A Tragedy in Five Acts, το οποίο εκδόθηκε δύο χρόνια αργότερα.Bertram; or, The castle of st. Aldobrand; a tragedy Το ίδιο έργο ανέβηκε στο θέατρο Ντρούρι Λέιν του Λονδίνου την ίδια χρονιά. Παρ' όλα αυτά, τα μεγάλα έσοδα του Ματούριν τον οδήγησαν σε σπατάλες, με αποτέλεσμα να βυθιστεί στα χρέη. Τα επόμενα του έργα, Manuel το 1817 και Fredolfo το 1819 δε γνώρισαν επιτυχία,Manuel; a tragedy. By the author of Bertram : Charles Robert MaturinFredolfo: A Tragedy, in Five Acts - Charles Robert Maturin ενώ παράλληλα κάποιες ασεβείς αναφορές στο Bertram αποδείχτηκαν τροχοπέδη για την εξέλιξη του στον κλήρο.

Το 1818, έγραψε το Women, ένα σατιρικό έργο για τις θρησκευτικές απόψεις των στενόμυαλων μικρομεσαίων καλβινιστών,Women: Or, Pour Et Contre. A Tale - Charles Robert Maturin για να επιστρέψει στο γοτθικό ύφος με το γνωστότερο του μυθιστόρημα, Μέλμοθ ο Περιπλανώμενος. Βασισμένο στη νομαδική ιστορία των Εβραίων και τον Φάουστ του Γκαίτε, το έργο παρουσιάζει την ιστορία ενός λόγιου του 17ου αιώνα, ο οποίος πουλάει την ψυχή του στο διάβολο με αντάλλαγμα να ζήσει περισσότερα χρόνια.Gothic Horror and the Odd Appeal of “Melmoth the Wanderer” Το μυθιστόρημα έχει περίπλοκη δομή, αποτελούμενο από πέντε συνδεόμενες ιστορίες. Στο The Albigenses του 1824, ένα ιστορικό, ρομαντικό μυθιστόρημα, ασχολήθηκε με το θέμα του θρησκευτικού φανατισμού,The Albigenses, a romance : Maturin, Charles Robert ενώ το τελευταίο του έργο με τίτλο Leixlip Castle, εκδόθηκε ένα χρόνο μετά το θάνατο του.Leixlip Castle by Charles Robert Maturin Πέθανε στο Δουβλίνο στις 30 Οκτωβρίου 1824.

Το 1821, το Bertram: A Tragedy in Five Acts μεταφράστηκε στα γαλλικά και ανέβηκε στο γαλλικό θέατρο το 1822, ενώ αποτέλεσε την έμπνευση για την όπερα Il pirata του Βιντσέντζο Μπελίνι, η οποία έκανε πρεμιέρα στην σκάλα του Μιλάνου το 1827.OPERA-GUIDE: Il pirata Ο Μέλμοθ ο Περιπλανώμενος επίσης μεταφράστηκε το 1821 στην γαλλική γλώσσα και το 1835 ο Ονορέ ντε Μπαλζάκ έγραψε την παρωδία Melmoth Reconcilié, όπου ο ήρωας μεταβαίνει στο Παρίσι, όπου χάνει τις ηθικές του αξίες με αντάλλαγμα τον πλούτο.Melmoth réconcilié - Honoré de Balzac - Babelio Επίσης, ο Σαρλ Μπωντλαίρ υπήρξε θαυμαστής του Ιρλανδού συγγραφέα, θεωρώντας το ίδιο υψηλού επιπέδου λογοτέχνημα τον Μέλμοθ με την ποίηση του Λόρδου Βύρωνα και του Έντγκαρ Άλλαν Πόε.See the introduction to the Penguin edition of the novel, 2000

Έργο
Μυθιστορήματα
 The Fatal Revenge; or, the Family of Montorio (1807)
 The Wild Irish Boy (1808)
 The Milesian Chief (1812)
 Women (1818)
 Melmoth the Wanderer (1820): Μέλμοθ ο Περιπλανώμενος (μτφ Χαρά Σύρου, Εκδ. " Gutenberg ", 2011, ISBN 978-960-01-1446-1)

 The Albigenses (1824)
 Leixlip Castle (1825)

Θεατρικά έργα
 Bertram (1816)
 Manuel (1817)
 Fredolfo (1819)
 Osmyn the Renegade (1830)

Κηρύγματα
 Sermons (1819)
 Five Sermons on the Errors of the Roman Catholic Church (1824)

Παραπομπές

Πηγές
 Charles Robert Maturin | Irish writer | Britannica.com
 Charles Robert Maturin - Library Ireland
 Summary Bibliography: Charles Maturin

Κατηγορία:Ιρλανδοί συγγραφείς
Κατηγορία:Ιρλανδοί διηγηματογράφοι‎